stanford-oval/wikipedia huggingface dataset:
Grégory Hofmann
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Tanska 2018 | jääkiekko |  |
Hofmann edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Hofmann pelasi myös alle 20-vuotiaiden MM-kilpailuissa vuosina 2011 ja 2012, joista ensimmäisessä turnauksessa hän voitti Sveitsin sisäisen tehotilaston lukemalla +2. Hofmann valittiin sekä Slovakiaa vastaan pelatun alkulohkon ottelun että Suomea vastaan pelatun sijoitusottelun päätteeksi joukkueensa ottelun parhaaksi pelaajaksi.
Hofmann pelasi myös alle 18-vuotiaiden MM-kilpailuissa vuonna 2010, jolloin hän voitti viidellä osumallaan Sveitsin sisäisen maalipörssin sekä jakoi joukkueen sisäisen pistepörssin voiton Dominic Lammerin ja Joël Verminin kanssa. Hofmann voitti myös Sveitsin sisäisen tehotilaston lukemalla +3. Valmennus valitsi hänet joukkueensa turnauksen yhdeksi kolmesta parhaasta pelaajasta. Hofmann valittiin myös Yhdysvaltoja vastaan pelatun alkulohkon ottelun päätteeksi Sveitsin ottelun parhaaksi pelaajaksi.
Hofmann pelasi myös alle 19-vuotiaiden World Junior A Challengessa vuonna 2010, jolloin hän voitti pronssia. Hofmann voitti Sveitsin sisäisen piste- ja maalipörssin tehoilla 4+2=6. Hän edusti myös Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2009, jolloin hän voitti hopeaa. Yhteensä Hofmann on pelannut 34 nuorten ja 36 poikien maaottelua.
Jx

Jx tarkoittaa seuraavia:
ĵ, kirjoitetaan esperantossa myös jx, latinalainen kirjain
JX, brittiläinen artisti
JX, kanadalainen yhtye
JX, käyttöjärjestelmä.
Henkilöt

Jx on seuraavan henkilön nimi:
Jake Williams (s. 1974), taiteilijanimet JX ja Rex the Dog, brittiläinen DJ.
Južnouralsk

| Južnouralsk Южноуральск |
| --- | --- |
 Južnouralskin hallintorakennus
 lippu:  vaakuna
 Tšeljabinskin alue Venäjällä, alla kaupungin sijainti alueella.
 Južnouralsk
 Koordinaatit: 54°27′N, 61°15′E 
Valtio:  Venäjä
Subjekti:  Tšeljabinskin alue
Pinta-ala:  
 – Kokonaispinta-ala:  110,57 km²
Korkeus:  238 m
Väkiluku (2010):  37 877
Aikavyöhyke:  UTC+5 (MSK+2)
 
 www.u-uralsk.ru 
Infobox OKVirheellinen NIMI-arvo: 
Južnouralsk (ven. Южноура́льск) on kaupunki Tšeljabinskin alueella Venäjällä. Se sijaitsee Uralin itärinteellä Uvelka-joen rannalla 88 kilometriä Tšeljabinskista etelään. Asukkaita siellä oli 37 877 henkeä (vuonna 2010), koko kaupunkipiirissä 38 030.
Paikkakunta on syntynyt 1950-luvulla rakennetun sähkövoimalan yhteyteen. Južnouralskin kaupunki perustettiin vuonna 1961. Voimalaitoksen lisäksi kaupungissa on mm. koneenrakennus-, keramiikka- ja elintarviketeollisuutta.
Aiheesta muualla

Wikimedia Commonsissa on kuvia tai muita tiedostoja aiheesta .
Epävirallinen kaupunkiportaali (venäjäksi)
Tšeljabinskin alueen kaupungit
Heimosotaristi

Heimosotaristi
Heimosotaristi on Suomen Heimosoturien Liiton kunniamerkki, joka on omistettu Suomen heimon vapausaatteelle ja heimosoturien aseveljeydelle. Risti myönnettiin Viron vapaussotaan, Kuolan Lapin retkikuntiin, Vienan, Aunuksen ja Inkerin vapaustaisteluihin sekä muihin heimosotiin osallistuneille.
Heimosotaristejä jaettiin vuosina 1939–1944, ja sen on suunnitellut Suomen heimosoturien liiton johtaja, jääkärieverstiluutnantti Eero Kuussaari. Liitto päätti perustaa kunniamerkin 27. helmikuuta 1938 ja puolustusvoimissa palvelevat henkilöt saivat merkin kanto-oikeuden 7. lokakuuta 1938.
Merkin etupuolella on miekkaa kantava Karjalan karhu takanaan havunoksia ja ristikkäiset miekat. Kääntöpuolella ovat heimosotien vuosiluvut 1918–1922 sekä kuusi heraldista ruusuketta. Ruusukkeet kuvaavat heimosotien kuutta pääsuuntaa: Viroa, Inkeriä, Aunusta, Vienaa, Etelä-Kuolaa ja Petsamoa. Heimosotaristin nauhassa ovat Karjalan värit: punainen, musta ja vihreä. Risti on pronssinen.
Kunniamerkin nauhaan voidaan kiinnittää myös miekkasolki tai -solkia, joiden lukumäärä ilmaisi sen, kuinka moneen retkeen kunniamerkin saanut henkilö on osallistunut.
Hawkwind at the BBC 1972

| Hawkwind At The BBC 1972 Hawkwind |
| --- | --- | --- |

Livealbumin tiedot
 Äänitetty : 1972
 Julkaistu: 23. maaliskuuta 2010
 Tuottaja(t): Jeff Griffin, Roger Pusey
 Tyylilaji: progressiivinen rock heavy rock space rock
 Kesto: 126.00
 Levy-yhtiö: EMI
Hawkwindin muut julkaisut
| Knights of Space 2008 | Hawkwind At The BBC 1972 2010 | Blood of the Earth 2010 |
Hawkwind At The BBC 1972 on Hawkwindin livejulkaisu, joka sisältää BBC:lle tehtyjä nauhoituksia vuodelta 1972. Ensimmäinen levy sisältää virallisesti ennen julkaisemattoman taltioinnin elokuulta 1972 sekä aiemmin nimellä BBC Radio 1 Live In Concert julkaistun BBC In Concert-taltioinnin mono-version syyskuulta 1972. Toinen levy sisältää saman BBC In Concert-taltioinnin parempilaatuisena, mutta editoituna stereo-versiona. Tämä kansainvälisiin lähetyksiin tarkoitettu stereo-versio on julkaistu aiemmin vain bootlegeilla.
Kappaleet > CD 1

Brainstorm (Turner) – 5:30
Silver Machine (Calvert/Brock) – 3:51
Countdown (Dunkley/Stacia) – 0:56
Born To Go (Calvert/Brock) – 11:26
The Black Corridor (Moorcock) – 2:24
Seven By Seven (Brock) – 7:06
Brainstorm – 10:17
Electronic No. 1 (Dik Mik/Dettmar) – 2:42
Master Of The Universe (Turner/Brock) – 7:30
Paranoia (Brock/Hawkwind) – 5:56
Earth Calling (Calvert) – 3:03
Silver Machine – 5:10
Welcome To The Future (Calvert) – 3:02
1–2: Johnnie Walker Radio 1 session 2. elokuuta 1972, lähetyspäivämäärä 14. elokuuta 1972
3–13: BBC In Concert (mono), Paris Theatre, Lontoo 28. syyskuuta 1972, lähetyspäivämäärä 14. lokakuuta 1972
Kappaleet > CD 2

Countdown – 1:08
Born To Go – 11:22
The Black Corridor – 2:26
Seven By Seven – 7:07
Brainstorm – 6:14
Electronic No. 1 – 2:04
Master Of The Universe – 7:31
Paranoia – 5:56
Earth Calling – 3:03
Silver Machine – 5:11
Welcome To The Future – 2:53
1–11: BBC In Concert (stereo), Paris Theatre, Lontoo 28. syyskuuta 1972
Muusikot

Dave Brock – kitara, laulu
Nik Turner – saksofoni, huilu, laulu
Lemmy Kilmister – basso, laulu
Dik Mik – audiogeneraattori
Del Dettmar – syntetisaattori
Simon King – rummut
Andy Dunkley – kuulutukset
Stacia – kuulutukset
Heittokirves

Amerikan intiaani kädessään Tomahawk-heittokirves.
Heittokirves on yleensä kevyt ja pienikokoinen, heittämiseen soveltuva kirves, jota käytettiin sodankäynnissä heittoaseena. Heittokirves heitettiin lähietäisyydeltä päin vastustajaa. Heittokirvestä käyttivät aseena muun muassa frankit.
Heitor de Araújo Sales

Heitor de Araújo Sales
Heitor de Araújo Sales (s. 29. heinäkuuta 1926 São José de Mipibu) on brasilialainen roomalaiskatolinen arkkipiispa. Hänet vihittiin papiksi Caicón hiippakuntaan 3. joulukuuta 1950 ja nimitettiin sen johtoon 5. toukokuuta 1978. Piispaksi vihkiminen seurasi 16. heinäkuuta. Pääkonsekraattorina toimi Eugênio de Araújo Sales, jota avustivat Nivaldo Monte ja Manuel Tavares de Araújo.
27. lokakuuta 1993 de Araújo Sales sai nimityksen Natalin arkkipiispaksi, jona hän toimi, kunnes jäi eläkkeelle 26. marraskuuta 2003.
Juuan kirkonkylä

| Juuan kirkonkylä |
| --- | --- |
 Juuan kirkonkylä
 Koordinaatit: 63.23977°N, 29.25370°E 
Valtio:  Suomi
Maakunta:  Pohjois-Karjala
Kunta:  Juuka
Hallinto:  
 – Asutustyyppi:  kirkonkylä, taajama
Pinta-ala:  
 – Kokonaispinta-ala:  6,76 km2 km²
Väkiluku (2019):  2 106
 – Väestötiheys:  311,5 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Juuan kirkonkylä on Juuan kunnan keskustaajama, joka sijaitsee Pohjois-Karjalan luoteisosassa. Kirkonkylän läpi virtaa Juukajoki, joka laskee Pieliseen kirkonkylän kaakkoispuolella. Joensuun ja Kajaanin välinen maantie kulkee kirkonkylän itäpuolitse.
Juuka esiintyy varhaisissa kirjallisissa aineistoissa ruotsinkielisellä nimellä (Juga) seuraavasti: Juga (1590, 1618), Juga By (1631). Paikannimi on todennäköisesti lähtöisin saamen ’jokea’ merkitsevästä sanasta, erityisesti inarinsaamen nimimuodosta juuhâ (pohjoissaameksi johka).
Juuka muodosti rukoushuonekunnan vuonna 1741, ja eriytyi omaksi seurakunnakseen Pielisjärvestä vuonna 1873.
Tilastokeskuksen taajama-aluerajauksen mukaan Juuan kirkonkylän pinta-ala oli 6,76 neliökilometriä ja väkiluku 2 106 vuoden 2019 lopussa. Tilastollinen taajamarajaus voi poiketa virallisesta kunnan tai kunnanosien rajauksesta.
Juuan kirkko (1851).
Juuan kunnantalo.
Julija Grigorjeva

| Julija Grigorjeva> Henkilötiedot |
| --- | --- |
Syntynyt: 21. huhtikuuta 1996 (ikä 28) Pietari
Kansalaisuus:   Venäjä
Kyokushin-ottelija
Aktiivisena:  2008–
Pituus:  164 cm
Paino:  63 kg
Painoluokka:  keskisarja
Kätisyys:  oikea
Vyöarvo:  1. dan
| Mitalit> Maa:   Venäjä.Naisten kyokushin.EM-kilpailut  | Mitalit> Maa:   Venäjä.Naisten kyokushin.EM-kilpailut  | Mitalit> Maa:   Venäjä.Naisten kyokushin.EM-kilpailut  | Maa:   Venäjä> Naisten kyokushin. |
| --- | --- | --- | --- |
|  Kultaa | Berliini 2015 | -65 kg |  |
|  Hopeaa | Wrolcaw 2019 | -65 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Tokio 2019 | -65 kg |  |
|  Pronssia | Tokio 2016 | -65 kg |  |
| Venäjän Cup  | Venäjän Cup  | Venäjän Cup  |  |
|  Kultaa | Moskova 2015 | -65 kg |  |
|  Kultaa | Moskova 2019 | -65 kg |  |
|  Hopeaa | 2014 | -65 kg |  |
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Kultaa | Moskova 2017 | -65 kg |  |
|  Hopeaa | 2014 | -65 kg |  |
|  Hopeaa | Perm 2018 | -65 kg |  |
| Pietarin mestaruuskilpailut  | Pietarin mestaruuskilpailut  | Pietarin mestaruuskilpailut  |  |
|  Kultaa | 2015 | -65 kg |  |
Nuorten kyokushin
| EM-kilpailut  | EM-kilpailut  | EM-kilpailut  |  |
|  Kultaa | Berliini 2011 |  |  |
| All American Open  | All American Open  | All American Open  |  |
|  Hopeaa | New York 2013 | kata |  |
Julija Grigorjeva (ven. Юлия Григорьева, s. 21. huhtikuuta 1996 Pietari) on venäläinen karateka, joka kilpailee myös crossfitissa. Hän voitti Kyokushinin Euroopan-mestaruuden 2015.
Kilpaura

Grigorjeva saavutti nuorten kilpailuissa menestystä voittamalla Pietarin mestaruuden kymmenen kertaa ja on myös kaksinkertainen Venäjän mestari. Hän voitti myös nuorten Euroopan mestaruuden 2011.
Grigorjeva voitti maaliskuussa 2015 Venäjän Cupin. Kuukautta myöhemmin huhtikuussa hän saavutti neljännen sijan MM-kilpailuissa, hävittyään pronssiottelun Chihiro Tanakalle. Toukokuussa hän saavutti Euroopan mestaruuden Saksassa, voitettuaan loppuottelussa Ksenija Zasorinan.
2016 Grigorjeva voitti MM-pronssia Tokiossa, voitettuaan Miyuu Nagayoshin.
2017 lokakuussa Grigorjeva saavutti Venäjän mestaruuden voitettuaan loppuottelussa Irina Krjaževan.
2018 syyskuussa Grigorjeva palasi pitkän tauon jälkeen kilpailemaan ja saavutti Venäjän mestaruuskilpailuissa hopeaa. Hän hävisi loppuottelussa Ksenija Zasorinalle.
2019 maaliskuussa Grigorjeva saavutti Venäjän Cupin mestaruuden. Hän voitti marraskuussa MM-hopeaa hävittyään loppuottelussa Miyuu Nagayoshille.
Jutaaminen

Jutaaminen (myös jutaminen, jutaus) tarkoittaa suurporonhoitajien vaellusta porojensa kanssa toiseen paikkaan osana perinteistä vuotuiskiertoa. Suurporonhoitajat jutasivat satojakin kilometrejä yleensä kesä- ja talvilaiduntensa (ja samalla kesä- ja talvikyliensä) välillä.
Jutaaminen on saamelaisperäinen termi, joka liittyy juuri suurporonhoitoon. Saamelaisten alkuperäiseen pyyntikulttuuriin kuului myös perinteistä vuotuiskiertoa, mutta sitä ei sanota jutaamiseksi.
Aiheesta muualla

Paimentolaissaamelaiset jutaavat talvesta kesään Ylen Elävä arkisto -palvelussa.
János Tamási

| János Tamási> Transilvanian voivodi |
| --- | --- |
 1403 - 1409  
Edeltäjä:  Miklós Csáki ja Miklós Marcali
Seuraaja:  Stibor Stiboricz
Henkilötiedot
János Tamási (romaniaksi Ioan Tamási; unk. Tamási János) oli unkarilainen aatelinen, joka toimi Transilvanian voivodina vuonna 1403 - 1409 yhdessä Jakab Lackfin kanssa, Unkarin kuninkaan Sigismundin nimittämänä.
Juuan profeetta Elian tsasouna

| Juuan profeetta Elian tsasouna Pyhän profeetta Elian tsasouna |
| --- | --- |
 Juuan profeetta Elian tsasouna (suun. Toivo Paatela, 1956).
Sijainti:  Laurilantie 9, 83900 Juuka
Koordinaatit:  63.24478°N, 29.24113°E
Seurakunta:  Nurmeksen ortodoksinen seurakunta
Rakentamisvuosi:  1955-1956
Suunnittelija:  Toivo Paatela
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Juuan profeetta Elian tsasouna, eli Pyhän profeetta Elian tsasouna on Juuan kirkonkylässä sijaitseva ortodoksinen pyhäkkö. Sen suunnitteli arkkitehti Toivo Paatela ja rakennus valmistui 17. elokuuta 1956. Pääosan ikoneista on maalannut Martta Neiglic-Platonof. Rukoushuone vihittiin ortodoksiseksi pyhäköksi Karjalan piispa Paavalin johdolla 12. toukokuuta 1957.
Juuan profeetta Elian tsasouna.
Vuosien 1939-1944 sotien seurauksena 70 prosenttia Suomen ortodokseista joutui jättämään aiemman kotipaikkansa Suomessa. Heille rakennettiin 13 kirkkoa ja 41 tai 42 rukoushuonetta. Juuan profeetta Elian tsasouna lukeutuu näihin rakennuksiin, ja on rakennettu Suomen kreikkalaiskatolisen kirkkokunnan jälleenrakentamista koskevan lain (1950) ja asetuksen turvin. Tsasounan tontin, rakennuskustannukset ja kalustuksen maksoi valtio jälleenrakennusvaroista.
Tsasounan sisustusta saneerattiin vuonna 1989. Rakennuksen lämmitysjärjestelmä vaihdettiin, sisäkaton ja seinien pinnat uusittiin.
Nykyään tsasouna toimii ortodoksisen kirkon Kuopion ja Karjalan hiippakunnan, Nurmeksen ortodoksisen seurakunnan Juuan alueen pyhäkkönä. Profeetta Eliaan muistolle pyhitetyn tsasounan temppelijuhlaa eli praasniekkaa vietetään 20. heinäkuuta.
Tsasounan pihalla on Karjalan jääneiden vainajien muistomerkki.
János Ranolder

János Ranolder
János Ranolder (16. toukokuuta 1806 – 12. syyskuuta 1875) oli unkarilainen roomalaiskatolinen piispa. Hänet vihittiin diakoniksi 8. lokakuuta 1828 ja papiksi 17. toukokuuta 1829. Hänet valittiin 27. lokakuuta 1849 Veszprémin hiippakunnan johtoon, ja piispaksi vihkiminen seurasi 12. toukokuuta 1850. Pääkonsekraattorina toimi Ján Krstitel Scitovszky, jota avustivat Sigismondo Deáky ja György Girk.
Ranolder osallistui Vatikaanin ensimmäiseen kirkolliskokoukseen. Hän kuoli 69-vuotiaana virassa.
Heather Hogan

| Heather Hogan> Henkilötiedot |
| --- | --- |
Syntynyt: 10. lokakuuta 1985 (ikä 39)  Long Beach, Kalifornia
Näyttelijä
Aktiivisena:  1994–
Merkittävät roolit:  Ducky (Maa aikojen alussa 2) Aavetyttö (Legion of Super Heroes)
Aiheesta muualla
IMDb 
Heather Hogan (s. 10. lokakuuta 1985 Long Beach, Kalifornia) on yhdysvaltalainen näyttelijä.
Biografia

Hogan kiinnostui näyttelemisestä oltuaan usein katsomassa vanhemman veljensä Jeremyn koe-esiintymisiä. Hän ryhtyi esiintymään teattereissa 5-vuotiaana Los Angelesissa ja Orangen piirikunnassa. Tämän myötä Hogan myöhemmin ryhtyi opiskelemaan näyttelemistä, musiikkia ja tanssimista Orange County High Schoolissa.
Biografia > Ääninäyttelijänä

Ensimmäisen ääniroolinsa Hogan teki jo 9-vuotiaana elokuvassa Maa aikojen alussa 2 ja jatkoi samaa rooliaan elokuvien jatko-osissa Maa aikojen alussa 3 sekä Maa aikojen alussa 4. Seuraavan kerran hän teki äänirooleja videopeleihin, joista ensimmäinen oli vuonna 2003 Tales of Symphonia. Nykyisin Hogan toimii Aavetytön äänenä animaatiosarjassa Legion of Super Heroes.
Aiheesta muualla

Voice Chasers (Arkistoitu – Internet Archive)
TV.com[vanhentunut linkki]
Jutan energisoiva dieettikirja

| Jutan energisoiva dieettikirja |
| --- | --- |

Kirjailija:  Jutta Gustafsberg, Tiina Hälvä
Kieli:  suomi
Genre:  Tietokirjallisuus, Hyvinvointi, terveys ja dieetit 
Kustantaja:  WSOY
Julkaistu:  2015
Ulkoasu:  sidottu, e-kirja
Sivumäärä:  172
Löydä lisää kirjojaKirjallisuuden teemasivulta
Jutan energisoiva dieettikirja ilmestyi joulukuussa 2015. Sen ovat kirjoittaneet Jutta Gustafsbergin ja ravintovalmentaja Tiina Hälvä. Kirjassa esitellään kolme ruokavaliota: pH,detox ja antiaging. Siinä on myös ruokaohjeita.
Aiheesta muualla

Ote kirjasta (Arkistoitu – Internet Archive)
Hansakallion koulu

Hansakallion koulu on alakoulu, joka sijaitsee Espoon Kauklahdessa. Koulussa tarjotaan perusopetusta 1–6-luokkalaisille. Koulussa oli 612 oppilasta lukuvuonna 2018-19. Rehtori on Jarmo Jääskeläinen.
Koulurakennus on Heikki ja Kaija Sirenin suunnittelema ja valmistunut 1955. Vuonna 2017 julkaistun Espoon koululrakennusten inventoinnin mukaan koulu edustaa aikansa uuden rationaalisen ja konstruktivistisen arkkitehtuurin kärkeä: ”Pohjaratkaisu on selkeä, toimiva ja tehokas. Rakennuksen sisääntulokerroksen runkoratkaisu on poikkeuksellinen: rakenne perustuu luokkien välisiin kantaviin poikittaisiin betoniseiniin, joissa muottilautapinta on jätetty esille.” Koulun yhteydessä ollut opettajien asuinrivitalo on purettu. Koulurakennusta peruskorjattiin ja laajennettiin 2009–2011.
Hansa 1100

Hansa 1100
Hansa 1100 on vuosina 1957–1961 valmistettu etuvetoinen alemman keskiluokan automalli. Vuosina 1957-58 auton nimi oli Goliath 1100, jolla nimellä se esiteltiin Geneven autonäyttelyssä maaliskuussa 1957. 1100-mallissa oli koko ajan nelitahtinen moottori, mutta Goliathin vanha maine kaksitahtisena autona sai Borgward-yhtymän muuttamaan 1100-mallin nimen elokuussa 1958 Hansa 1100:ksi.
Hansa 1100:n moottori on nestejäähdytteinen nelitahtinen nelisylinterinen 1093 cm³ bokserimoottori, jonka teho on 29 kW / 4250 r/min (40 hv, DIN). Suurin vääntömomentti on 80,4 Nm /2750 r/min. Vaihteita on neljä, jotka kaikki ovat synkronoituja.
Elokuussa 1959 Hansa 1100:aa uudistettiin. Kojelaudan vaihdevipu korvattiin ohjaustankoon sijoitetulla vaihdevivulla. Samalla myös ikkunoita suurennettiin. Mallin keskuspalkkirunko on peräisin 1930-luvun autoista.
Edessä on poikittainen lehtijousitus ja takana pitkittäiset lehtijouset.
János Mailáth

| János Mailáth> Henkilötiedot |
| --- | --- |
Syntynyt: 1786
Kuollut: 1855 (68–69 vuotta)
Kansalaisuus:  Unkari
Ammatti:  historioitsija, runoilija
Kirjailija
Äidinkieli: unkari
Tuotannon kieli: unkari, saksa
Aiheesta muualla
Löydä lisää kirjailijoitaKirjallisuuden teemasivulta
János Mailáth (1786–1855) oli unkarilainen historioitsija ja runoilija. Hän julkaisi saksan kielellä teokset Gedichte (1824), Magyarische Gedichte (1825), Magyarische Sagen, Märchen und Erzählungen (1825), käänsi saksaksi valikoiman Sándor Kisfaludyn kokoelman Himfy szerelmei runoja (Himfys auserlesene Liebeslieder, 1829).
Päähuomion ansaitsevat kuitenkin Mailáthin historialliset (osaksi unkarin- osaksi saksankieliset) julkaisut, joista merkittävimpiä ovat: Geschichte der Magyaren (1828–1831), Geschichte des österreichisches Kaiserstaates (1834–1850), Das ungarische Urbarialsystem (1838), Vallásmozgalmok Magyarországban (1844, myös saksaksi: Die Religionswirren in Ungarn, 1845).
Aiheesta muualla

Kuvia tai muita tiedostoja aiheesta János Mailáth Wikimedia Commonsissa
KaVo

KaVo voi viitata seuraaviin asioihin:
Kangasalan Voitto, kangasalalainen urheiluseura
Kaukasten Voima, tuusulalainen urheiluseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KaVo”, voi hakea sivunnimihaulla, laajalla sivunnimihaulla tai tekstihaulla.
Jukka-Pekka Tuomanen

| Henkilötiedot |
| --- | --- | --- | --- |
Syntymäaika: 4. joulukuuta 1985 (ikä 38)
Syntymäpaikka: Lohja, Suomi
Pelipaikka: puolustava keskikenttäpelaaja
Pituus: 179 cm
Junioriseurat
1996–2001: LoPa
2002–2004: TPS
Seurat
| Vuodet | Seura | O | (M) |
| 2000–2001 | LoPa | 6 | (1) |
| 2003–2007 | TPS | 70 | (1) |
| 2008 | Jaro | 26 | (1) |
| 2009–2013 | JJK | 128 | (2) |
| 2009 | → FC Blackbird (laina) | 2 | (0) |
| 2014–2016 | SalPa | 61 | (3) |
| 2017–2020 | KaaPo | 45 | (1) |
| Yhteensä | Yhteensä | 338 | (9) |
Maajoukkue
| 2000 | Suomi U15 | 4 | (0) |
| 2001 | Suomi U16 | 14 | (0) |
| 2002 | Suomi U17 | 9 | (0) |
| 2003 | Suomi U18 | 7 | (0) |
| 2004 | Suomi U19 | 5 | (0) |
| 2006 | Suomi U21 | 2 | (0) |
 Seurajoukkueuran tilastot kattavat vain kansalliset sarjat.
Jukka-Pekka Tuomanen (s. 4. joulukuuta 1985 Lohja) on suomalainen uransa lopettanut jalkapalloilija. Hän on pelipaikaltaan puolustava keskikenttäpelaaja.
Tuomanen on Lohjan Pallon kasvatti. Hän on pelannut Veikkausliigassa JJK Jyväskylässä, FF Jarossa ja Turun Palloseurassa. Tuomanen on pelannut kaksi ottelua Suomen alle 21-vuotiaiden maajoukkueessa.
Aiheesta muualla

Jukka-Pekka Tuomasen esittely Veikkausliigan sivuilla
Hakojärvi (Ruovesi, Siikalahti)

| Hakojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°52′52″N, 23°52′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Ahvenjärveen 
Järvinumero:  35.321.1.007
Mittaustietoja
Pinnankorkeus:  135,6 m  
Rantaviiva:  1,138 km  
Pinta-ala:  2,843 ha  
Saaria:  ei saaria 
 fiHakojärvi 
Hakojärvi  on Pirkanmaalla Ruovedellä Siikalahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,8 hehtaaria ja se on 500 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paloveden lähialueeseen (35.321) se kuuluu. Järven vedenpinnan korkeus on 135,6 metriä mpy.
Juuan helluntaiseurakunta

| Juuan helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1927
Puheenjohtaja:  Antero Kallinen
Pääkirkko:  Sairaalantie 17 Juuka
Aiheesta muualla
Sivusto
Infobox OKNimi-testi OK: 
Juuan helluntaiseurakunta on vuonna 1927 perustettu kouvolalainen helluntaiseurakunta. Seurakunnan puheenjohtaja on Antero Kallinen. Seurakunnan toimitilat sijaitsevat Juuan Rostuvissa Sairaalantiellä.
Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi lapsi- ja nuorisotyö sekä laitosvierailut.
Historia

Helluntaiherätyksen toiminta Juuassa alkoi vuonna 1920. Metsänhoitajiksi lukevat metsätieteen ylioppilaat Eino Ilmari Manninen ja Gustaf Aadolf Pekuri saapuivat paikkakunnalle suorittamaan opintoihin kuuluvaa metsäharjoittelua. Heidän työnsä tuloksena synty Pohjois-Karjalan maakunnan vanhin, Juuan helluntaiseurakunta.
Juuan helluntaiseurakunta perustettiin 2. lokakuuta 1927. Perustava kokous pidettiin Juuanjärven takana sijaitsevassa Keträvaaran talossa. Seurakunnan nimeksi tuli Saaron -seurakunta. Seurakunnan työntekijäksi asetettiin Eemil Timonen. 25. helmikuuta 1934 seurakunnan nimi muutettiin Siion -seurakunnaksi ja samana vuonna Väinö A. Wäyrynen nimitettiin seurakunnan johtajaksi. Hän toimi tehtävässä aina vuoteen 1974 asti, jolloin hän kuoli. Vuonna 1969 seurakunnan nimi muutettiin helluntaiseurakunnaksi.
Seurakunta sai ensimmäisen rukoushuoneensa 1951 ja seuraavan vuonna 1992. Väinö A. Wäyrynen toimi saarnaajana oman toimen ohessa. Päätoimisina saarnaajina ovat toimineet Tauno Sorjonen (1951–1955), Tauno Turunen (1961–1965) ja Pekka Salenius (1966–1969). Martti Lehikoinen toimi saarnajana ja seurakunnan johtajana 1974–1998. Evankelistoina ovat toimineet Rauha Henttonen (1948–1954) sekä Raili Juntunen ja Heidi Joensuu (1976–1977).
HansaWorld

HansaWorld on IT-alan yritys, joka tuottaa ohjelmistoja PK-yrityksille. Sillä on noin 78 000 asiakasta 110 maassa. HansaWorld Finland Oy Ab on rekisteröity vuonna 2000.
HansaWorldin tuotteet käsittävät toiminnanohjauksen, asiakkauudenhallinnan, taloushallinnon ja sähköisen liiketoiminnan. HansaWorld konserni työllistää maailmanlaajuisesti noin 300 työntekijää.
HansaWorldin tuotteet ovat monikielisiä ja tukevat useita käyttöjärjestelmiä. HansaWorld-tuotteiden ohjelmointikieli on C++.